Stragnų geležinkelio tiltas

Stragnų geležinkelio tiltas – Klaipėdos–Pagėgių geležinkelio linijos tiltas, stovintis Klaipėdos rajone, Priekulės seniūnijoje, Stragnų II kaime, 2 km į pietryčius nuo Priekulės, kertantis Piktvardę (Perkasą). Lygiagrečiai geležinkeliui nutiestame kelyje , už 0,2 km į šiaurės rytus stovi arkinis Stragnų tiltas.

Geležinkelio tiltas Stragnuose II – regioninės reikšmės inžinerinis paminklas, 2010 m. įrašytas į Kultūros paveldo registrą. Saugoma teritorija užima 4723 kv. m. Tiltas pastatytas 1875 m., sugriautas per abu pasaulinius karus, atstatytas pokaryje.Henrikas Kebeikis. Tiltas per Perkasą Tilžės–Klaipėdos geležinkelio ruože lietuvai.lt p. 343 

Geležinkelio tiltas keturių angų, atremtas į tašyto akmens mūro ramtus ir taurus. Suformuoti prietilčio pylimai abipus upės. Tilto perdenginį sudaro dvi dvitėjo skerspjūvio metalinės sijos, sutvirtintos skersiniais ryšiais. Perdanga užima apie pusę atramų pločio aukštupio pusėje (tilto pjūvio brėžinys Nr.1), ant jos paklota viena geležinkelio vėžė. Statinio ilgis 72,48 m, plotis 5,1 m, aukštis 6,6 m.

2012 m. geležinkelio tiltas rekonstruotas.Jungiamosios geležinkelio linijos Klaipėda-Pagėgiai kelio statinių rekonstrukcija  ltginfra.lt

 Šaltiniai 

Kategorija:Stragnai II
Kategorija:Klaipėdos rajono tiltai
Kategorija:Lietuvos sijiniai tiltai
Kategorija:Geležinkelio tiltai Lietuvoje
Kategorija:Lietuvos kultūros vertybės: geležinkelio tiltai
Kategorija:Klaipėdos rajono paveldas